**Podul**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Două maluri și un pod

Sunt al fanteziei rod

Căci pe pod trec, zi de zi,

Miazănoapte-miazăzi!

Pe un mal e armonia,

Liniștea și veselia...

Iar pe celălalt e stresul,

Zgomotul și interesul

De-a avea și a lua

De la viață, fără-a da!

Stau pe pod de multe ori

Cu gândul, privirea-n nori...

Și n-aud că-n jurul meu

Trece viața cu tupeu.

Mă întreb ( și tot mai des):

„Pân`-acum ce-am înțeles,

Trecând zilnic pe un pod?

Nu cumva podul e-un cod?”

Iată că azi m-am oprit

Între maluri și-am privit...

Sub pod trece apa vieții

Pe care-o cântă poeții

Și în care se-oglindește

Chipul celui ce-o privește.

Astfel mi-am văzut și eu

Chipul...și așa de greu

Mi-a fost să accept că podul

Mi-a furat viața cu totul...

Și m-am aruncat în apă,

Am văzut viața sub lupă...

Podul, malurile sunt

Ca să țină la pământ

Sufletele celor care

Au uitat că viața este...

Trecătoare.